Euroopa ordudest hakkasid esimestena Eesti aladel tegutsema frantsisklased ja dominiiklased, kes rajasid kiiresti siia ka oma kloostrid: dominiiklased Tallinna vanalinna ja Tartusse, tsistertslased Harjumaale Padisele, Tallinna vanalinna ja Tartu lähedale Kärknasse. Kui palju oli 16. sajandil kloostreid kokku Liivimaal? Kui suur oli kloostrite tähtsus ja roll Liivimaa ühiskonna elus reformatsiooni eelõhtul? Kes oli kloostri elanik? Kuidas kloostris jumalat teeniti ja mis Martin Lutherile õigupoolest  kloostrite juures valesti oli? Kuidas käitus reformatsioon kloostritega, kas nii, nagu Martin Luther õigeks pidas või läksid asjalood teisiti? Räägib ajaloodoktor Tiina Kala (pildil).    LISAMATERJAL:  Tiina Kala varasemad saated esimestest kloostritest Liivimaal.  Kuula 5.11.2005 eetrisolnud saadet siit.  Kuula 29.10.2005 eetrisolnud saadet siit.        Saates kõlab katkend ka Eesti ajalookirjaniku Gert Helbemäe(pildil) romaanist " Sellest mustast mungast" ("Üks kroonika elust, surmast ja ajast ning inimestest selle sees"). Romaan räägib Lüübeki pagari pojast, munk Hinricusest, kes hakkab dominikaani mungaks ja satub segastel aegadel Tallinna.